**SHPALLJE PËR LËVIZJE PARALELE DHE PRANIM NË SHËRBIMIN CIVIL NË KATEGORINË EKZEKUTIVE**

Në zbatim të neneve 21, 22 dhe 25 të ligjit Nr.152/2013 *“Për Nëpunësin Civil”* i ndryshuar, si dhe të Kreut II dhe VII të Vendimit të Këshillit të Ministrave Nr. 243, datë 18/03/2015, *“Për pranimin, lëvizjen paralele, periudhën e provës dhe emërimin në kategorinë ekzekutive”,* *të ndryshuar”,* Këshilli i Lartë i Prokurorisë*,* shpall procedurën për lëvizje paralele dhe pranim në shërbimin civil për kategorinë ekzekutive për pozicionin;

* **1 (një) Specialist i Dokumentimit të Seancave, në Sektorin e Dokumentimit të Seancave në Drejtorinë e Njësisë së Mbështetjes së Komisioneve, në Këshillin e Lartë të Prokurorisë**

**Kategoria e pagës: IV-1.**

*Pozicionet më sipër, u ofrohen fillimisht nëpunësve civilë të së njëjtës kategori për procedurën e lëvizjes paralele! Vetëm në rast se ky pozicion, në përfundim të procedurës së lëvizjes paralele, rezulton vakant, do të jetë i vlefshëm për konkurimin nëpërmjet procedurës së pranimit në shërbimin civil për kategorinë ekzekutive.*

**PËR TË DY PROCEDURAT (LËVIZJE PARALELE, PRANIM NË SHËRBIMIN CIVIL) APLIKOHET NË TË NJËJTËN KOHË!**

**Afati për dorëzimin e dokumentave për:**

**LËVIZJE PARALELE**

**04/10/2024**

**Afati për dorëzimin e dokumentave për:**

**PRANIM NË SHËRBIMIN CIVIL**

**09/10/2024**

## Përshkrimi përgjithësues i punës

* Të kryejë veprimet proceduriale e teknike për përgatitjen e seancës dhe sigurojë mbështetje për përgjegjësin e sektorit, për mbarëvajtjen e seancës dhe zbatimin e Rregullores së Këshillin e Lartë të Prokurorisë lidhur me procedurat në seancë;
* Të zbardhë me përpikmëri konceptuale ligjore, logjike dhe gjuhësore, procesverbalet e seancave plenare dhe të sigurohet që ato të jenë në përputhje me udhëzimet e eprorëve;
* Të respektojë dhe garantojë zbatimin e koncepteve gjuhësore, rregullave semantike e drejtshkrimore të gjuhës shqipe gjatë redaktimit të procesverbaleve dhe shkresave përcjellëse, sipas formatit të duhur, numërtimit të tyre sipas rregullave të protokollit, përfshirë dhe dokumentet për organizimin dhe zhvillimin e veprimtarisë së Këshillit të Lartë të Prokurorisë në seancë plenare;
* Të administrojë të gjithë dokumentacionin që lidhet me procesin (relacionet, projektvendimet), si dhe të dhënat për ecurinë e seancave, duke u kujdesur të përditësojë çdo ndryshim të mundshëm sipas rregullave;
* Të zbatojë Rregulloren e Brendshme të institucionit për dorëzimin e punës në kohë dhe me cilësi;
* Planifikon punën për mbarëvajtjen dhe redaktimin e procesverbalit të mbledhjeve plenare në mënyrë korrekte, përfshirë paraprakisht axhendën, si dhe materialet që do të miratohen;
* Bashkëpunon me stafin për arritjen sa më mirë të objektivit të punës lidhur me zbardhjen korrekte të procesverbalit si dhe të materialeve të tjera, si shkresa përcjellëse, kthim përgjigje etj.;
* Kujdeset për mbarëvajten e punës, referuar rregullave të etikës profesionale dhe të sjelljes korrekte me kolegët, eprorët, referuar dispozitave të ligjit nr.9131/2003 “Për rregullat e etikës në administratën publike” dhe akteve përkatëse nënligjore në dhe për zbatim të tij;
* Trajtimi dhe ruajtja e sekretit për të gjitha materialet që hyjnë ose dalin nga institucioni, duke u kujdesur për t’i siguruar ato sipas rregullave;
* Të kujdeset për mbarëvajten e punës, referuar rregullave të etikës profesionale dhe të sjelljes korrekte me kolegët dhe eprorët.
* Bashkëpunon me përgjegjësin e sektorit për marrjen dhe shpërndarjen, e materialeve të korrespondencës, në drejtoritë dhe sektorët e tjerë;

## **1. LËVIZJA PARALELE**

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil.

## **I. Kushtet për lëvizjen paralele dhe kriteret e veçanta**

**I.1. Kandidatët duhet të plotësojnë kushtet për lëvizjen paralele si vijon:**

1. Të plotësojë të gjitha kushtet e përgjithshme për pranimin në shërbimin civil, sipas nenit 21 e 22, të ligjit Nr.152/2013, “Për nëpunësin civil” të ndryshuar;
2. Të jenë nëpunës civilë të konfirmuar, brenda së njëjtës kategori (ekzekutive);
3. Të mos kenë masë disiplinore në fuqi;
4. Të kenë të paktën vlerësimin e fundit “mirë” apo “shumë mirë”.

**I.2. Kandidatët duhet të plotësojnë kriteret e veçanta**.

1. Të zotërojë diplomë të nivelit "Master" në Shkenca Juridike/ Shoqërore, ku edhe diploma e nivelit "Bachelor" duhet të jetë në të njëjtën fushë;
2. Të paktën 1 (një) vit përvojë pune në profesion;
3. Të ketë njohuri në një nga gjuhët e BE-së (preferohet anglisht);

## **I. Dokumentacioni, mënyra dhe afati i dorëzimit**

Kandidati duhet të paraqesë zyrtarisht, brenda datës 04.10.2024, me postë në adresën: Këshilli i Lartë i Prokurorisë, Rruga: “Ana Komnena”, godina Poli i Drejtësisë, Tiranë, ose elektronikisht në adresën e email: [info@klp.al](mailto:info@klp.al), kopje të dokumenteve si më poshtë:

* Kërkesë motivimi për aplikim në vendin e punës që konkuron;
* Jetëshkrim i plotësuar në përputhje me dokumentin tip që e gjeni në linkun: <http://www.dap.gov.al/legjislacioni/udhezime-manuale/60-jeteshkrimi-standard>
* Fotokopje e diplomës (për diplomat jashtë vendit, të përcillet njësimi nga MAS);
* Fotokopje të librezës së punës;
* Dokument për kategorinë në shërbimin civil (kategoria ekzekutive, me dokument nga institucioni);
* Dokument që nuk ka masë disiplinore në fuqi, (dokument nga institucioni);
* Vlerësimin e fundit të rezultateve në punë;
* Fotokopje të certifikatave të kualifikimit (nëse ka);
* Dëshmi penaliteti ose Vetëdeklarim për vërtetimin e gjendjes gjyqësore, sipas linkut <https://www.drejtesia.gov.al/wp-content/uploads/2018/10/formulari-i-vetdeklarimit_gjendja-gjyqesore.pdf>
* Vërtetim të gjendjes shëndetësore;
* Dëshmi të njohurive të gjuhës së huaj;
* Fotokopje e kartës së identitetit/pasaportës;
* Kontaktet (numër telefoni dhe adresë email) dhe adresën e plotë të vendqëndrimit;
* Vërtetim nga Gjykata dhe Prokuroria që nuk ka çështje në proces.

***Mosparaqitja e plotë e dokumenteve të sipërcituara sjell skualifikimin e kandidatit.***

**III. Rezultatet për fazën e verifikimit paraprak.**

**III.1. Verifikimi**paraprak, i përmbushjes së kushteve të përgjithshme dhe kritereve të veçanta në shpalljen për konkurim, do të kryhet brenda datës 08.10.2024, në ambientet e Këshillit të Lartë të Prokurorisë, dhe brenda ditës do të shpallet lista e kandidatëve që plotësojnë kushtet e përgjithshme dhe kriteret e veçanta, të shpalljes për konkurim.

* Në të njëjtën datë kandidatët që nuk i plotësojnë kushtet e përgjithshme dhe kriteret e veçanta, do të njoftohen nëpërmjet adresës së e-mailit për shkaqet e mos kualifikimit të tyre;
* Shpallja do të bëhet në faqen zyrtare të internetit, të KLP-së dhe në portalin Shërbimi Kombëtar i Punësimit;

**IV. Fushat e njohurive, aftësitë dhe cilësitë mbi të cilat do të zhvillohet konkurrimi.**

**Kandidatët do të testohen në lidhje me:**

1. Kushtetutën e Republikës së Shqipërisë;
2. Njohuritë mbi Ligjin nr.152/2013 “Për Nëpunësin Civil”, i ndryshuar dhe akteve nënligjore të dala në zbatim të tij;
3. Ligj Nr. 115/2016 “Për organet e qeverisjes së sistemit të drejtësisë”;
4. Rregullat standarde të drejtshkrimit të gjuhës shqipe;
5. Njohuri mbi ligjin nr. 9367, datë 07.4.2005 "Për parandalimin e konfliktit të interesave në ushtrimin e funksioneve publike;
6. Njohuri mbi ligjin nr.9131/2003 “Për rregullat e etikës në administratën publike”;

**V. Aftësi për të:**

1. Aftësi për të zbardhur dhe redaktuar saktë, në kohë e me cilësi, materialet e seancave plenare;
2. Aftësi për të shkëmbyer ide dhe mendime për qartësimin e thelbit të diskutimeve si dhe njohuri profesionale në hartimin/redaktimin e shkresave përcjellëse dhe numërtimin e materialeve, duke respektuar rregullat e protokollit dhe afatet ligjore në kryerjen e detyrave konkrete të sektorit që mbulon;
3. Njohuri në fushën e legjislacionit (ligjit nr.115/2016 “Për qeverisjen e organeve të sistemit të drejtësisë”, ligjit 152/2013 “Për nëpunësin civil”, i ndryshuar, ligjit nr.9131/2003 “Për rregullat e etikës në administratën publike”), si dhe normave letrare të drejtshkrimit dhe procedurave sipas veprimtarisë që mbulon sektori i dokumentimit të seancave;
4. Aftësi të komunikimit
5. Fleksibilitet në oganizimin, bashkëpunimin, komunikimin dhe prezantimin shërbimit të tij/saj, me metoda të reja që nuk bien ndesh me ligjin dhe dinjitetin e punonjësit.

**VI. Mënyra e vlerësimit të kandidatëve**

**Kandidatët do të vlerësohen në lidhje me dokumentacionin e dorëzuar:** Kandidatët do të vlerësohen për përvojën, trajnimet apo kualifikimet e lidhura me fushën, si dhe certifikimin pozitiv ose për vlerësimet e rezultateve individuale në punë në rastet kur proçesi i çertifikimit nuk është kryer. Totali i pikëve për këtë vlerësim është 40 pikë.

**Kandidatët gjatë intervistës së strukturuar me gojë do të vlerësohen në lidhje me:**

a - Njohuritë, aftësitë, kompetencën në lidhje me përshkrimin e pozicionit të punës;

b - Eksperiencën e tyre të mëparshme;

c - Motivimin, aspiratat dhe pritshmëritë e tyre për karrierën.

Totali i pikëve për këtë vlerësim është 60 pikë.

## **VII. DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**

Në përfundim të vlerësimit të kandidatëve, informacioni për fituesin do te shpallet në faqen zyrtare të internetit të KLP-së dhe në portalin “Shërbimi Kombëtar i Punësimit.

**2. PRANIM NË SHËRBIMIN CIVIL**

Vetëm në rast se nga pozicioni i renditur në fillim të kësaj shpalljeje, në përfundim të procedurës së lëvizjes paralele, rezulton se ende ky pozicion është vakant, atëherë ky pozicion është i vlefshëm për konkurimin nëpërmjet procedurës së pranimit nga jashtë shërbimit civil. Këtë informacion do ta merrni në faqen e Këshillit të Lartë të Prokurorisë duke filluar nga data **16.10.2024.**

**2.1 Kushtet që duhet të plotësojë kandidati në procedurën e pranimit në shërbimin civil dhe kriteret e veçanta.**

Për këtë procedurë kanë të drejtë të aplikojnë të gjithë kandidatët jashtë sistemit të shërbimit civil, që plotësojnë kërkesat e përgjithshme sipas nenit 20, 21 dhe 22 të Ligjit 152/2013 *“Për Nëpunësin Civil”* i ndryshuar, si dhe të Kreut II të Vendimit, të Këshillit të Ministrave Nr. 243, datë 18/03/2015, *“Për pranimin, lëvizjen paralele, periudhën e provës dhe emërimin në kategorinë ekzekutive”,*

**2.2 Kushtet që duhet të plotësojë kandidati në procedurën e pranimit në shërbimin civil janë:**

1. Të jetë shtetas shqiptar;
2. Të ketë zotësi të plotë për të vepruar;
3. Të zotërojë gjuhën shqipe, të shkruar dhe të folur;
4. Të jetë në kushte shëndetësore që e lejojnë të kryejë detyrën përkatëse;
5. Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
6. Ndaj tij të mos jetë marrë masa disiplinore e largimit nga shërbimi civil, që nuk është shuar sipas ligjit 152/2013 “Për nëpunësin civil” i ndryshuar.

**2.3 Kandidatët duhet të plotësojnë kriteret e veçanta, si vijon:**

1. Të zotërojë diplomë të nivelit "Master" në Shkenca Juridike/ Shoqërore, ku edhe diploma e nivelit "Bachelor" duhet të jetë në të njëjtën fushë;
2. Të paktën 1 (një) vit përvojë pune në profesion;
3. Të ketë njohuri në një nga gjuhët e BE-së (preferohet anglisht);

## **3. DOKUMENTACIONI, MËNYRA DHE AFATI I DORËZIMIT**

Kandidati duhet të paraqesë zyrtarisht, brenda datës 09.10.2024, me postë në adresën: Këshilli i Lartë i Prokurorisë, Rruga: “Ana Komnena”, godina Poli i Drejtësisë, Tiranë, ose elektronikisht në adresën e email: [info@klp.al](mailto:info@klp.al), kopje të dokumenteve si më poshtë:

* Kërkesë motivimi për aplikim në vendin e punës që konkuron;
* Jetëshkrim i plotësuar në përputhje me dokumentin tip që e gjeni në linkun:

<https://www.dap.gov.al/legjislacioni/udhezime-manuale/60-jeteshkrimi-standard>

* Fotokopje të diplomës (për diplomat jashtë vendit, të përcillet njehsimi nga MAS);
* Fotokopje të librezës së punës (të gjitha faqet që vërtetojnë eksperiencën në punë);
* Vlerësimin e fundit të rezultateve në punë;
* Fotokopje të certifikatave të kualifikimit (nëse ka);
* Dëshmi Penaliteti ose Vetëdeklarim për vërtetimin e gjendjes gjyqësore, sipas linkut: <https://www.drejtesia.gov.al/wp-content/uploads/2018/10/formulari-i-vetdeklarimit_gjendja-gjyqesore.pdf>
* Vërtetim të gjendjes shëndetësore;
* Dëshmi të njohurive të gjuhës së huaj;
* Fotokopje e kartës së identitetit/pasaportës;
* Kontaktet (numër telefoni dhe adresë email) dhe adresën e plotë të vendqëndrimit.
* Vërtetim nga Gjykata dhe Prokuroria që nuk ka çështje në proces.

***Mosparaqitja e plotë e dokumenteve të sipërcituara sjell skualifikimin e kandidatit***

## **4. REZULTATET PËR FAZËN E VERIFIKIMIT PARAPRAK**

Në datën 24/10/2024, KLP do të shpallë në faqen zyrtare të internetit dhe në portalin “Shërbimi Kombëtar i Punësimit”, listën e kandidatëve që plotësojnë kushtet dhe kriteret e veçanta për proceduren e pranimit në kategorinë ekzekutive, si dhe datën, vendin dhe orën e saktë ku do të zhvillohet testimi me shkrim dhe intervista e strukturuar me gojë.

Në të njëjtën datë kandidatët që nuk i plotësojnë kushtet e pranimit në kategorinë ekzekutive dhe kriteret e veçanta do të njoftohen individualisht në mënyrë elektronike nga KLP, për shkaqet e moskualifikimit *(nëpërmjet adresës së e-mail).*

**5. Fushat e njohurive, aftësitë dhe cilësitë mbi të cilat do të zhvillohet konkurrimi.**

**Kandidatët do të testohen në lidhje me:**

1. Kushtetutën e Republikës së Shqipërisë;
2. Njohuritë mbi Ligjin nr.152/2013 “Për Nëpunësin Civil”, i ndryshuar dhe akteve nënligjore të dala në zbatim të tij;
3. Ligj Nr. 115/2016 “Për organet e qeverisjes së sistemit të drejtësisë”;
4. Rregullat standarde të drejtshkrimit të gjuhës shqipe;
5. Njohuri mbi ligjin nr. 9367, datë 07.4.2005 "Për parandalimin e konfliktit të interesave në ushtrimin e funksioneve publike;
6. Njohuri mbi ligjin nr.9131/2003 “Për rregullat e etikës në administratën publike”;

**V. Aftësi për të:**

1. Aftësi për të zbardhur dhe redaktuar saktë, në kohë e me cilësi, materialet e seancave plenare;
2. Aftësi për të shkëmbyer ide dhe mendime për qartësimin e thelbit të diskutimeve si dhe njohuri profesionale në hartimin/redaktimin e shkresave përcjellëse dhe numërtimin e materialeve, duke respektuar rregullat e protokollit dhe afatet ligjore në kryerjen e detyrave konkrete të sektorit që mbulon;
3. Njohuri në fushën e legjislacionit (ligjit nr.115/2016 “Për qeverisjen e organeve të sistemit të drejtësisë”, ligjit 152/2013 “Për nëpunësin civil”, i ndryshuar, ligjit nr.9131/2003 “Për rregullat e etikës në administratën publike”), si dhe normave letrare të drejtshkrimit dhe procedurave sipas veprimtarisë që mbulon sektori i dokumentimit të seancave;
4. Aftësi të komunikimit
5. Fleksibilitet në oganizimin, bashkëpunimin, komunikimin dhe prezantimin shërbimit të tij/saj, me metoda të reja që nuk bien ndesh me ligjin dhe dinjitetin e punonjësit.

**6. MËNYRA E VLERËSIMIT TË KANDIDATËVE**

**6.1. Kandidatët do të vlerësohen në lidhje me:**

1. - Vlerësimin me shkrim, deri në 60 pikë;
2. - Intervistën e strukturuar me gojë qe konsiston në motivimin, aspiratat dhe pritshmëritë e tyre për karrierën, deri në 25 pikë;
3. - Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë.

**VII. Mënyra e vlerësimit** do kryhet sipas neneve 21, 22 të Ligjit 152/2013 *“Për Nëpunësin Civil”* i ndryshuar, si dhe të Kreut II të Vendimit, të Këshillit të Ministrave Nr. 243, datë 18/03/2015, *“Për pranimin, lëvizjen paralele, periudhën e proves dhe emërimin në kategorinë ekzekutive”,* të ndryshuar”.

**VII.- Data e zhvillimit të konkurrimit**

Data e testimit me shkrim do të shpallet në faqen të Këshillit të Lartë të Prokurorisë.

*Të gjithë kandidatët që aplikojnë për procedurën e pranimit në shërbimin civil për kategorinë ekzekutive, do të marrin informacion në faqen e KLP-së, për fazat e mëtejshme të procedurës së pranimit në shërbimin civil të kategorisë ekzekutive  
  
- për datën e daljes së rezultateve të verifikimit paraprak;   
- datën, vendin dhe orën ku do të zhvillohet konkurimi;  
Për të marrë këtë informacion, kandidatët duhet të vizitojnë në mënyrë të vazhdueshme faqen e KLP-së duke filluar nga data 01/11/2024*

Tiranë, më 24.09.2024